Dagga-laboratorium in Gauteng-meenthuis gekryFoto: Verskaf. ŉ 32-jarige man is Dinsdag in sy meenthuis in Boksburg in hegtenis geneem nadat daar op ŉ dagga-laboratorium afgekom is. Hoofsupt. Wilfred Kgasago, woordvoerder van die Ekurhuleni-metropolisie (EMPD), het gesê die meenthuis is in Beitweg geleë. Kgasago het gesê lede van die EMPD se honde- en ingrypingseenheid het ŉ klopjag op die huis uitgevoer ná ŉ wenk van bekommerde lede van die gemeenskap. “Die verdagte is omstreeks 17:30 op heter daad betrap toe hy daggapotplante natgelei en gesnoei het,” het Kgasago gesê. Daar is ook beslag gelê op sewe bokse met gloeilampe wat gebruik word om dagga te kweek asook 100 Ziplock-plastieksakkies vol dagga. Die man sal Woensdag in die Boksburg-landdroshof verskyn op aanklag van die kweek van dagga. Foto: Verskaf.